MUNICIPIUL CRAIOVA

CONSILIUL LOCAL AL MUNICIPIULUI CRAIOVA


        HOTĂRÂREA NR.178
privind conferirea titlului “Cetăţean de Onoare” al Municipiului Craiova, scriitoarei Ileana Vulpescu
     Consiliul Local al Municipiului Craiova, întrunit în şedinţa ordinară din data de 28.05.2015;

     Având in vedere raportul nr.68555/2015 întocmit de Serviciul Imagine, Relaţii Internaţionale, Purtător de Cuvânt, Redacţie Ziar, prin care se propune conferirea titlului “Cetăţean de Onoare” al Municipiului Craiova, scriitoarei Ileana Vulpescu şi rapoartele comisiilor de specialitate ale Consiliului Local al Municipiului Craiova nr.169, 172, 173, 175 şi 176/2015;
      În conformitate cu prevederile art.36 alin.8, art.45 alin.3, art.61 alin.2 şi art.115 alin.1 lit.b din Legea  nr.215/2001, republicată, privind administraţia publică locală; 

                                           HOTĂRĂŞTE:

Art.unic  -  Se conferă, titlul "Cetăţean de Onoare" al Municipiului Craiova,
scriitoarei Ileana Vulpescu – în semn de recunoştinţă pentru întreaga sa activitate, pentru o viaţă dedicată literaturii, pentru participarea sa la redactarea lucrărilor Dicţionarul limbii române şi Dicţionarul explicativ al limbii române, pentru toate proiectele sale care au promovat şi promovează imaginea pozitivă a României şi pentru susţinerea mediului academic.

